Selles seoses tuleb märkida Adsoni erilist annet ning oskust laste hingeelu kujutamisel. Suure soojuse ja südamlikkuse, aga ühtlasi elulise ehtsuse ja tabavusega on ta oma näidendites jäädvustanud kaks kooliplikat: Lia-Mia komöödias Iluduskuninganna ja Sirje komöö­dias Karu läheb mee lõksu. Sirjele  on vast ainult pisut liiga palju omistatud arukust vanade abielukeerdsõlme lahendamisel. Läbitun­tuimaid ning meeldesööbivamaid stseene kogu Adsoni näitekirjanduslikus loomingus on aga vanaema ja lapse kahekõne näidendi üks tuvi lendab merele teise vaatuse alguses.